The Sign of Four (film, 2001)
The Sign of Four (srpskohrvatski: Znak četvorice) je kanadski televizijski film iz 2001. godine što ga je režirao Rodney Gibbons. Znak četvorice bio je drugi film iz Hallmarkovog serijala o Sherlocku Holmesu, emitiran manje od godinu dana nakon Baskervilskog psa. Scenarij je, opet prema istoimenom romanu Arthura Conana Doylea, napisao Joe Wiesenfeld. Matt Frewer i Kenneth Welsh reprizirali su svoje uloge Sherlocka Holmesa i dr. Watsona, a u filmu su se pojavili još i Marcel Jeannin, koji je tumačio i Thaddeusa i Bartholomewa Sholta, te Sophie Lorain, kao Mary Morstan. 

Kao i prethodni film, Znak četvorice je sniman u Montrealu i njegovoj okolici, a snimanje je završeno pred kraj studenog 2000. godine. Film je premijerno prikazan 23. ožujka 2001. godine na Odysseyju, današnjem Hallmarku. Film je prošao razmjerno loše među kritikom, uz poseban naglasak na Gibbonsovu režiju i Frewerovu interpretaciju, mada je Welsh kao Watson dobio pohvale.

Radnja

Razlike u odnosu na roman 
Iako se radilo o prilično vjernoj adaptaciji, Wiesenfeld je izvršio određene promjene. Tako je u film ubačen izvjesni profesor Morgan (Noel Burton), kemičar pri Scotland Yardu, koji je ne samo identificirao otrov kojim je ubijen Bartholomew Sholto, već je i za Holmesa izradio protuotrov. Uz to, Tonga nije prikazan kao divlji Pigmejac, već kao Azijat s tragovima na licu.

Glumačka postava 
 Matt Frewer kao Sherlock Holmes, slavni londonski detektiv koji rješava neobični slučaj gđice. Morstan.
 Kenneth Welsh kao dr. John H. Watson, liječnik, Holmesov najbolji prijatelj i najbliži suradnik, koji razvije osjećaje prema gđici. Morstan.
 Sophie Lorain kao Mary Morstan, mlada djevojka koja odnosi slučaj pred Holmesa.
 Marcel Jeannin kao Thaddeus i Bartholomew Sholto, blizanci i sinovi majora Sholta, koji igraju važnu ulogu u slučaju.
 Johni Keyworth kao major John Sholto, čovjek čija prevara pokreće cijeli slučaj.
 Edward Yankie kao John Small, član izvorne "Četvorke", čija je osveta glavni pokretač slučaja.
 Fernando Chien kao Tonga, azijski domorodac koji prati Smalla.
 Michel Perron kao inspector Jones, inspektor pri Scotland Yardu.
 Noel Burton kao profesor Morgan, kemičar pri Scotland Yardu.

Vanjske veze 
 
 Detalji o produkciji

TV-filmovi 2001.
Kanadski filmovi
Filmovi na engleskom jeziku
Filmovi o Sherlocku Holmesu